Bingsu

Patbingsu 팥빙수  , - 氷水, kadang-kadang  patbingsoo, secara harfiah "air batu campur kacang merah") ialah pencuci mulut air batu kisar Korea yang terkenal dengan topping manis yang boleh termasuk buah cincang, susu pekat, sirap buah, dan kacang merah. Variasi dengan bahan-bahan lain daripada kacang merah dipanggil bingsu (atau bingsoo ). 

Makanan tersebut pada mulanya bermula sebagai ramuan ais sagat dengan pasta kacang merah (dikenali sebagai pat, 팥 ). Banyak jenis patbingsu yang wujud dalam budaya kini.

Sejarah 
Bentuk awal patbingsu terdiri daripada ais dikisar dan dua atau tiga bahan lain, biasanya kacang merah, tepung, dan serbuk kacang tanah. Bentuk patbingsu terawal wujud semasa Dinasti Joseon (1392-1910). Rekod kerajaan menunjukkan para pegawai berkongsi ais hancur yang diletakkan dengan pelbagai buah-buahan. 

Bentuk moden patbingsu yang terkenal berasal dari zaman Korea di bawah pemerintahan Jepun (1910-1945) dengan pengenalan hidangan dingin yang memaparkan kacang merah kakigori. Semasa Perang Korea (1950-1953), pengaruh asing membawa kepada kemasukan bahan-bahan seperti koktail buah, ais krim, buah-buahan, kacang, bijirin, sirap, dan krim putar. Pada tahun 1970-an dan 1980-an, bahan-bahan popular termasuk koktel buah, krim putar, dan ceri maraschino turut didapati.

Variasi 
Terdapat pelbagai jenis dan rasa patbingsu. Banyak bingsu tidak semestinya mengikut tradisi, dan ada yang tidak memasukkan pes kacang merah. Sebahagian rasa yang popular adalah: teh hijau, kopi, dan yogurt.

Pengaruh

Jepun 
Di rumah teh di Kagoshima, seseorang membuat "Shirokuma," yang dikatakan telah dinamakan dari bentuk menuang susu pekat putih ke atas air ais dalam mangkuk bulat dan dihiasi dengan buah-buahan seperti kacang merah manis, ceri dan tangerin dari bahagian atas, kelihatan seperti muka beruang putih.

Ketersediaan 
Patbingsu boleh didapati di restoran makanan segera, kafe, dan kedai roti di Korea Selatan . Patbingsu juga merupakan pencuci mulut yang sangat popular di kafe di Pekan Korea di seluruh dunia.

Galeri

Lihat juga 

 Masakan Korea 
 Ais kacang 
 Baobing 
 Halo halo 
 Kakigori 
 Grattachecca

Rujukan

Pautan luar 

Masakan Korea